
PROTULETJE 



ŠTIMAJTE SE, ŠTIMAJTE 


Štimajte se, štimajte 
svojimi zemljami, 
Zagorci vu Zagorju 
z njegvimi gorami. 

Imamo mi, imamo 
malo Međimurje, 
oster plug mu z voleki 
crne brazde orje. 

Široke su, široke 
rodne mu ravnice, 
grozdjiča su slatkoga 
pune mu gorice. 

Lepe su međimurske 
puce i snešice, 
čardeš si zaplešeju, 
črleno jim lice. 

Štimajte se, štimajte 
Zagorci Zagorjem, 
mi se borno štimali 
z malim Međimurjem. 


SPOMINEK 


Drava, Mura, vode naše, 

međimurske vode, 
recite nam, recite nam, 

kaj vre i toga bode? 

čim spusti se noeka temna 
i na svet tišina, 
sosedova čerka Mara 

i Miškom se spomina. 

Nikaj novo, nikaj novo, 

što se tomu čudi, 
svati bodo v našem seli A 

boli, smešni iudL 


LAĐA 


Bela Lađa evetje nosi, 
ide k nam z otoka, 
protuletje tu je drago, 
hertar z bičom poka. 

Protuletje, protuletje, 
drage tople vure, 
svoje popke su od prte 
vrbe polek Mure! 

KOTORIBSKE ROŽE 


Kotoribsko polje, 
poljiče široko, 
cvetjiča si puno 
kamgod segne joko. 

Kotoribske puce 
po tvem polju seču, 
cvetjiČe si beru 
v kučiću ga meču. 

Mara bode Imbri, 
Kata Ivi dala, 
pak se bo mu jošče 
slatko nasmijala. 


POPEVKICE 


Popevkice male, 
male kak ti, 
vu njima tuge 
ni žalosti ni. 

štel bom jih tebi,, 
stel ti jih pak, 
nasloni na rame 
meni se tak. 

Sami smo, sami, 
tihi je kraj, 
pređi nek počnem 
kuslec mi daj. 



ROŽICA JE NA OBIOKU 


Rožica je na obloku, 
sozica je v tvojem joku, 
mujcek ti moj mali« 

Rožicu bom fkral i obloka 
lozicu ti zbrisal z jeka, 
mujcek ti moj mali. 

Pak se bom ti podsmehuval, 
kroglo lice ti kušuval, 
mujcek ti moj mali. 

Ti se na me ne boi srdit, 
s kušlecom bos to potvrdi!, 
mujcek ti moj mali. 


STANI SE ©ORI, MARICA 


Stani se gori, Marica, 
lišla je zvezda danica. 

Treba bo iti v poljiče, 
doklem je mehko grudjiče. 

Dečki črez selo fućkaju, 
za tebe, čerka, pitaju« 

Stani se, stani, Marica, 
zalla bo zvezda danica, 

Zislo bo, zišlo sunčece, 
znalo bi plakat srčece. 



MILA MOJA 


Mila moja, mila moja, 
kaj ne čuješ ti, 
kaj nam z kitja, kaj nam z 
fiičica veli. 

Spevaj si, o spevaj, mila, 
naj mi tožna bit, 
ja se bom povrnul k tebi, 
če moram odit. 


FTIHNULI SU 


Ftihnuli su, ftihnuli 
puti i stezice, 
tiho su se vuzgale 
na nebu zvezdice. 

Zadnja kola ružiju, 
ideju z hatara, 
puca se pri zdenčecu 
z dečkom dogovara. 

Kola jače ružite, 
da se sem ne čuje, 
kak se dveh pri zdenčecu 
od srca kušuje. 









LJUBAV 


Ljubav je nekaj vu srcu, 
nekaj kak zlata nit, 
nekaj kaj saki opazi, 
nekaj kaj ne da se skrit. 

Vu tu se nit nam zaplete 
pamet i čitavi svet, 

Vse nam tak lepo postane, 
duša se zdigne vu let. 

Ljubav je nekaj vu srcu, 
nekaj kaj ne da se reč, 
nekaj, qda imamo puno, 
mi si želimo još več. 


KITJIČU NA DREVJU 


Kitjiču na drevju 
v sumi vuz potoke, 
pripovedam kak su 
joči ti globoke. 

Gda se zlato sunce 
tam za bregom vgasi, 
pripovedam kak su 
zlati tvoji lasi. 

Ajnge! da mi v trudnu 
dušu mir zaklepa, 
pripovedam kak je 
tvoja duša lepa. 

Pak če gdagda vse se 
zvezde pogasiju, 
tvoje drage joči 
v mraku mi goriju. 



ČE POGLEDAM VU TO POLJE 


Če pogledam vu to polje 
široko, zeleno, 

vidim vu njem drobno cvetje 
pisano, črleno. 

Kak je lepa detelica 
med cvetjem dišecim, 
tak si lepa ti med vsimi 
z lieecem žarečim. 


MESEČINA 


Zibleju se listi 
na vetriču lehkom, 
mesečina hodi 
ti po krilu mehkom. 

Draga tvoje ruke, 
draga crne lasi, 
moje srce šepče: 
moja, moja vsa si. 



JOČI 


Srčece malo, 
gombek ti moj, 
pogled tak dragi, 
tak mili je tvoj. 

Zvezdice svetle, 
jokice te, 

tak čiste, tak crne, 
blisčeče tak vse. 

Vu njima skrito 
nebo je vse: 
Srečen, presrečen, 
gdo ljubit jih srne. 

5LAVUJČEK 


Ftiček drobni, ftiček jen 
z grma je odletel, 

a .1 

svojom milom vizicom 
potok je preletel. 

On ve v tihom grmjiču 
proba svoje vize, 
sfere tvemu srcecu 
lepse su i bliže. 





STEZICA 


Stezica bela 
prek gore pela 
do onog sela, 
gde ti mi živiš. 
Je li soze brišeš, 
je I? pismo pišeš, 
ili morti rože 
za mene sadiš? 


KL1NČECI 


Klinčeci dišeči, 
klinčeci beli 
dva mi v obloku 
su se rascveli. 

Vekši bo za te, 
menjši bo za me, 
da se ti ne bi 
srdila na me. 

MAMA MENE ŠPOTA 


Mama mene špota, 
zakaj sem prek plota 
dragog k sebi zvala, 
pak mu kušlec dala. 

Teško je trpeti, 
l:ubav v srcu meti, 
z dragim se ne ziti, 
dalko od njeg biti. 

MALA IGRA 


Cvet črleni nije plav. 

— Dobro, dobro, imaš prav. 

Polič, vedra nije škaf. 

— Nikaj zato, imaš prav. 

Ja te nečem, imam prav? 

— Reci drugač, nemaš prav! 




MATUL 


Kaj ne vidiš, mila moja, 
da bi lehko ruka tvoja 
vlovila matula? 

On leti okoii tebe, 
nudi drugim samog sebe, 
je li si me čula? 


PROTULETJE 


Vre sunčece drago toplo nam greje 
i snegi se zadnji taliju. 

Podlesek vu grmu veselo se smeje, 
fijolice prve disiju. 

Protuletje drago k nam se pak vrača, 
spod krune disečega cveta. 

Ah vse se po vrača, vse se povrača 
samo ne minula leta. 






DRENEK 


Zakaj si tak rano, drenek 
z cvetjem vun pogledal? 
Sigurno bi nekaj lepog 
ti rad nam povedal. 

Poveč nam, o žuti drenek, 
kaj nam reci imaš, 
zakaj nam tak namigavleš 
i veselo klimaš? 

Sigurno bi Štel nam reci, 
kak ve srečen svet ie, 
kaj dohaja. vre dohaja 
drago protuletje. 

DEŠČ ŠKROPI 


Dese škropi, dešč škropi, 
s temnih i gostih oblakov. 

Vse tak tožno, tak tožno zgledi, 
videt ni sunčanih trakov. 

Pokaži, pokaži se, sunčece nam, 
da lepo bos opet nam grelo, 
vsaka bo žalost zginula mam 
i vse bode taki veselo. 













POTOK 


Voda teče po potoku, 
radost tebi je vu joku. 

Drevje v vetru se znihava, 
mesec k nam se nalukava. 

Štel bi čuti naše reči, 
stari huncvut tud hodeči. 

Tiho, tiho mesec bodi, 
da bos doše! pak med ljudi. 

Nikaj ne smes nikom reči, 
kaj si saznal tud hodeči. 

Em znaš, mesec, da mi mladi 
imamo te najbolj radi. 

Kaj si seznal moraš skriti, 
moraš tiho, tiho biti. 


PROTUIETNA 


Vrbe su precvele, trobentica brni, 
vide! sam vre belog matula kak leti. 

Bombrek se napinja, štel bi postat cvet, 
oj zbogom, srČek slatki, odhajam ti vu svet! 

Drugo protuletje, gda došlo bo nam pak, 
ja ti bom bogati, ne bom siromak. 

Onda ti bom rekel: ljubljeni picek moj, 
ženica si moja, a ja sem mužek tvoj. 





MURA VODA TEČE 


Mura voda teče 
vu te stranjske kraje, 
reci, zakaj plačeš, 
tvemu srcu kaj je. 

Morti kaj su g!ogi 
naglo tak ocveli? 
ili se kaj drugo 
pripetilo v seli? 

Najte me zmislavat 
na diseče gloge, 
kajti srce moje 
vmrlo bo od toge. 

Teče Mura voda, 
v stranjske kraje teče, 
za golobom mojim 
mene žalost peče. 

‘diše! je, odišel 
gda su glogi cveli, 
ja sam pak ostala 
sama v svojem seli. 


LE T O 


34 



TOŽNA JE, TOŽNA DOBRAVA 


Tožna je, tožna dobrava, 
lepa je, lepa ma draga, 

Lađo, Lađo oj. 

Cvetje daj dobravi žalosnoj, 
radosti mojoj ljubljenoj, 

Lađo, Lađo oj. 

Cvetje bo v venčeke spletala, 
v Muru jih vodu metala, 

Lađo, Lađo oj. 

Mura bo voda sumela, 
moja bo duša vesela, 

Lađo, Lađo oj. 



VETER 


Vuni pod mojim oblokom 
veter s© plače, sumi; 
zakaj si tožen, moj veter, 
žalost poveo mi ti. 

Tvoju sem zemlju preletel, 
vu njoj te videti ni, 
bregi spitavleju za te, 
tožno klopotec brni. 

Veter, moj veter sumeči, 
ti se obrni nazaj, 
vsakomu cvetu i bregu 
srca del mojega daj! 


TRI GOLOBI 


Tri golobi odleteli 
z lepog Međimurja 
odleteli, odleteli 
prek širokog morja. 

Iskali su lepse kraje, 
sebi gnezda vekša, 
nisu našli lepse kraje 
niti gnezda mekša. 

Iskali su svemu srcu 
drage golobice, 
nisu nigde lepše našli 
srcu pajdašice. 

Tri golobi doleteli 
prek širokog morja, 
nigdar več ne odleteli 
z lepog Međimurja. 

VRBE 


Vrbe kraj Drave stojiju, 
kitje se k vodi zlukava, 
vure tak naglo beziju, 
srce tak teško ščekava. 

Morti si kanticu svoju 
v zdencu globokom ftopiia, 
morti si srčece mlado 
negdi na putu zgubila. 

Vrbe kraj Drave stojiju, 
kitje se k vodi zlukava, 
vure tak naglo beziju, 
srce vre za te spitava. 

MOJ AJNSELEK 


Trdi je život, 
ali je lep, 
ljubav ga kiti, 
ljubav ga sladi, 
moj ajngelek. 

Dugi su dnevi, 
crna je noč, 
ljubav je slatka, 
ljubav je svetla, 
moj ajngelek. 

KUPITE Ml, MAMA 


Kupite mi, mama, robca tibetnoga, 
i čizmice žute z visokim petami, 
furtufa od svile z širokim šlingami, 
robaču črlenu z voskimi faldami. 

Kaj bos, čerka, kaj bos od tibeta z robccm* 
z čižmicami žutim z visokim petami, 
z furtufom od svile z širokim šlingami 
z robačom črlenom z voskimi faldami. 

Da bom k meši išla, kaj me dragi vidi, 
med drugimi na me svoje oči hiti 
pak vu srcu reče: moja mila draga, 
grlica je lepa, šteroj nema para. 


ZAPUŠČENO SRCE 


Moči, srce, moči, 
kaj te nišči neče, 
makar si tak puno 
ljubavi goreče. 
Zvezde bodu čule 
črnu žalost tvoju, 
one bodu dale 
tebi ljubav svoju. 

•D1ŠEL SINEK VU VOJNU 

(Po starinskoj popevki) 


’disel sinek vu vojnu, 
doma stavil Katicu, 
doma stavi! Katicu, 
lepu vrtnu rožicu. 

Došel sinek iz vojne, 
neje našel Katicu, 
neje nasel Katicu 
lepu vrtnu rožicu. 

Sinek pital majkicu: 
gde je moja Katica, 
gde je moja Katica, 
lepa vrtna rožica? 

Gda si 'disel vu vojnu, 
te je tvoja Katica, 

'disla v polje rožic brat, 
'dišla v polje rožic brat. 

Isel sinek v poljiče 
iskat svoju Katicu, 
lepu vrtnu rožicu, 
lepu vrtnu rožicu. 

Pital sinek cvetjiče: 
gde je moja Katica? 


Cvetjiče se zibalo, 
neje mu povedalo. 

On prestopi hižni prag, 
pak potegne sablicu, 
svoju svetlu sablicu, 
'dseče majki glavicu. 

Pak zamahne drugi pot, 
i prepiči sebe prek, 
i prepiči sebe prek, 
pak se vmori za navek. 





HRUSTEKOV BALAŠ 


Dober vam je človek bil 
Hrustekov Balaš, 
gde je piti trebalo 
tam je bil pajdaš. 

Rad ni ime! bombosa, 
bidru ni kolač, 
glavno da namakal je 
z vinom si mustač. 

Huškal je, popeval, klel, 
plesal tu i tam, 
mlade snehe gledati 
ne ga bilo sram. 

Ali dneva jenoga 
hrast se je podrl, 
zvoni su zazvonili, 
i Balaš je vmrl. 

Bože moj, kak čuden je, 
čuden život naš: 
zdavna, zdavna živel je 
Hrustekov Balaš... 


POSLUHNI ME 


Pucica draga, 
pucica slatka, 
radost v životu 
vsaka je kratka. 

Zato da žalost 
v srce ti dojde, 
z lica vedrina 
naj ti ne projde. 

Prešla bo žalost 
bo se zgubila, 
sreča bo došla 
štera je bila. 

MED ŽITOM 


V žitu se visokom 
črleniju maki, 

daj me, daj počakaj, 
dosel ti bom taki. 

Nabrat sam odiše! 
drobno cvetje za te, 
z njim bom ja okinčil 
tvoje lasi zlate. 

V žitu se visokom 
črleniju maki, 
grličica moja, 
dosel ti bom taki. 


MED NAMI 


Zakaj su, draga, med nami 
bregi i vnoge doline, 
zakaj vu ljubavi tožno 
srčece mlado mi gine? 

»Bog bo te brege približi), 
srce bo k srcu dopelal, 
došel bo katan i nas bo 
k zdavanju v cirkvu odpelal.« 







BOG MOJ 


liceju ie naše misli, 

Bog moj. 

Lačne su te naše želje, 

Bog moj. 

Sunce se za gore spušča, 

Bog moj. 

Truden človek peko; isce, 
Bog moj. 


JESEN 







BEREKI 


Črez jesensku gostu meg!u 
voda v jačkaj se blisči, 
crna zemlja pod njom plače, 
zgubljen jen fazan kriči: 

O bereki, vi bereki, 
iz vas raste dugi šaš, 
kaj nam hasni ta molitva: 

»Daj nam kruha, Otec naš?« 



CESTE 


Mali zemlja, Međimurje, 
zemlja lepa lak i draga. 
Kam pelaju Ivoji puli, 
kam bežiju Ivoje cesle? 

Mali zemlja, zemlja draga, 
moja mali, Međimurje, 
tvoji puli pelaju mi 
prek črez srce i črez dušu. 


MEĐIMURJE 


Jablani kraj cesle. Selo. 

Ljudi. Ravnice. 

Koruze, slogi, meja do meje, 
senokoše, brežanjki, gorice. 

Drava, vrbe, Trnava, Mura, bereki, 
šume, gmajne, cesle i kolniki. 
Čakovec, Prelog, međimurski sir. 
Teliči, pajceki, konji, krave i biki. 

Šandari, općina, šlacuni. 

Cirkva, plebanuš, farof i škola. 
Muzika v krčmi. Tanec. 

Popevka, huškanje i dobra volja. 


JESENSKA 


Srce pita, tožno srce, 

pita za te v stran jskom svetu: 

je li su orehi zreli, 

je li šosja vre koruza? 

Kaj delaju snehe v seli, 
kak starjapa kaj živiju, 
je li se nam nej podrla 
stara hruska za pečnicom? 

Morti su se vre v goricaj 
javili jesenski grili, 
morti se vre vu te dneve 
čuje z bregov i klopotec? 

Jesen draga, žuta jesen, 
v dragom kraju, v Međimurju. 
Je li bom ja jesen naše!, 
dragu jesen v dragom kraju? 

GORIČNA 


Pod brajdom se javil šč uri ček, 
zategnjeno vleče svoj: zri. 

Črez srce je radost mi prešla, 
kaj grozdjiče slatko zori. 
Požurite dnevi se bratve, 
oditi bom moral otod, 
ostaviti brege gorične 
i vinski, dragi taj kot. 



ZVEZDiCE NA NEBU 


Zvezdice na nebu, čujte mi popevku, 
kaj mi srce mlado zalostjom razdira. 

Ostal sam kak šterče samo na tom svetu 
stero nemre najti sebi nigde mira. 

Mati moja draga, Međimurje malo, 
daiko si predalko, a k srcu priraslo. 

Vse je moje steže, moje drage steže, 
i ćelo mi srce trnjiče preraslo. — 

KAK JE LEPO GLEDAT 


Kak je lepo gledat 
vu te brege tvoje, 
vu to polje ravno, 
Međimurje moje. 

Kak piščanci k kvočki 
k tebi se tiščimo, 
k tebi smo prirasli, 
za te se držimo. 

Malo Međimurje, 
kak bi mogel biti 
pa bi tebe jenpot 
prestal ja ljubiti? 

Nigdar ne bo toga, 
nigdar za nigdara, 
kajti v ćelom svetu 
tebi 


nema para. 


VRBE 


Vrbe, vrbe, sive vrbe, 
kaj se tožno tak držite? 
Zakaj vu tu piavu vodu 
žalosno navek gledite. 


Morti zato, kaj ja ne znam 
z drugim dosta dober biti, 
pak se, vrbe, mesto mene 
morate vi žalostiti. 


60 


FIJOLICA 


Fijolica plava, diseča, 
kak lepo i slatko disiš, 
najlepsa od vsega si cvetja, 
a ti se tak z tiha držiš. 

Povedat mi kak da bi stela, 
da moral bi sličen ti bit, 
vse dati od sebe kaj imam 
i živet pozablen i skrit. 



GIZDAVA MARA 


Bila s! Mara gizdava, 
nesi me gledati štela, 
niti si čuti ne dala, 
da bi za moža me zela. 

Ve pak si sama ostala 
vsaki se norca ti dela, 
Mara, oj Mara gizdava 
nesi za moža me itela. 

Druge si gledala rajše, 
cvetje kaj vse su ti fkrali, 
lepe povedali reci, 
al srce nesu ti dali. 

Mara, oj Mara gizdava, 
nesi me gledati štela, 
ve je, o ve je prekesno, 
da bi za moža me zela. 


KOLJANI 


Japica se po hiži šečeju, 
mošnjicu za repek vlečeju.... 

Da bi se oni zmislili 
i škudu nam zlatu stisnuli. 

Došli smo zdalka, zdalkoga, 
došli iz sveta stranjskoga. 

Z svetom popevkom putujemo, 
vsaku mi hižu poštujemo. 

Rado mi vsikam zajdemo, 
dobra gde srca najdemo. 

Čujte nas, hižni japica, 
naša popevka je gotova. 

Mošnjicu svoju spuknite, 
škudu vun zlatu zvlečite. 

Darek vi mali darujte nam, 
zdravlje i sreću želimo vam. 


V SUBOTU NA VEČER 


V polju po koruzi tikve za pogače mama su nabrali, 
japa su je s travom dimo na ornicaj v mraku dopelali. 
Kola su pod kapom, motike v komori, zutra se ne dela, 
vse je vuni v redu, fala budi Bogu, zutra je nedela. — 

STARJAPA I JESEN 


Starjapa pred hižom sediju, 
sediju i pipu kadiju. 

Vse listje je z dreva opalo, 
življenje je bratvu pobralo. 

Starjapa si pipu kadiju, 
kadiju i v zemlju glediju. 

POD JESEN 


Pod vsakim voglom drobni gril jesenski 
na svoje štrunje vleće tožnu vizu. 

O zapri, dete, zapri hižna vrata, 
da veter žuto listje ne donese v hižu. 

Oblaki beli kak husari fletni 
tak žurno nekam jašeju nad nami. 

O zapri, dete, zapri hižna vrata, 
beži i jesen. Taki borno sami. 


ZA DEVETOM GOROM... 


Zibu, haju, dete malo, 
kaj boš slatko mi zaspalo. 

V lepe senje ti se skrij, 
zibu, haju, spij mi spij. 

Za devetom gorom huta, 
a pred hutom junak mlad ... 

Zibu, haju, dete malo, 
on bi tebe videl rad. 

Zibu, haju, dete malo 
kaj boš slatko mi zaspalo. 

V lepe senje ti se skrij, 
zibu, haju, spij mi, spij... 

CMREKI V SNEGU SPIJU 


Cmreki v snegu spiju. 
ftičic čuti ni, 
k nam pod strehu dojdi, 
mali Jezuš ti. 

V zlatu i srebrini 
bor se ves blišči. 
k nam pod strehu dojdi, 
mali Jezuš ti. 

Srce je betezno, 
vu njem sreće ni, 
zvračiti ga moreš, 
mali Jezuš ti. 

Sveta noč je tiha, 
mali Jezuš ti, 
v našu hižu dojdi, 
čakamo te mi. 


dugi su vaši mustači 


Dugi su vaši mustači 
i lasi seri vam vsi, 
ali ste svojemu sinu 
radost jedina još vi. 

Mama su v zemljici crnoj 
i tam ve čakaju nas 
nikoga, nikoga, japa, 
drugoga nemam kak vas. 

Večpot se zmislim na dneve, 
da mali dečarec sem bil, 
čudaj sem toga napravi!, 
pred šibom za vogel se skril. 

Onda sem mislil da hudi 
i zločesti otec ste vi 
Vezda, a vezda, moj japa, 
vse drugač to meni zgledi. 

Radi ste meli nas zmirom 
i neste želeli nam zlo. 

Japa, oprostite sinu, 
prekesno kaj spoznal je to. 

Sami smo vezda ostali 
kak rosnate kaple dve, 
sunce i nas bo povieklo 
gde ocov ni sinov več ne. 


JARI 


Sersokoše v Sombathelu, 
vulice v Kaniži, 
topla noč med zlatim žitom, 
čardeš v noroj vizi. 

Znam, da vse to vala duša 
zabiti ne more, 
to vam zmirom srce zove 
za Lendavske gore. 

Isti tam su oni puti 
kaj so negda bili, 
iste sence, ista polja 
kod ste vi hodili. 

Mrzle ve su one sence 
mrtva ona polja, 
tam vas vezda ne bi našla 
stara dobra volja. 

Tam ve sreću ne bi našli 
kaj je biti znala, 
kajti z one je ravnice 
mladost vam nestala. 

Mariška se oženila, 
zabila vas zdavna, 
kak i ćela ona zemlja 
široka i ravna ... 

mati sedem žalosti 








DOBER večer, dragi japa, 
došel sem iz stranjskog sveta. 
Recite mi, kaj se zbilo 
za ta duga, duga leta. 

Sinek dragi, dete milo, 
srce mi se tozno para, 
matere več ne boš videl 
nigdar, nigdar za nigdara. 


NA BREGU je cirkva, 
okoli par hiž, 
za hizami cintor, 
na cintoru križ. 


Pod krizom je mati 
kaj trdo tak spi, 
vu srdcu je rana, 
kaj strasno boli. 


ZBUDITE se, mamika, 
z vun tog hladnog grobeka, 
pri njem bote videli 
plakat svojeg sineka. 

Zdignite se, zdignite, 
z vun te crne zemljice, 
štel bi vam povedati, 
kaj mi peče srčece. 




ŠTO ME zove z grobeka, 
što mi plaši sen i e? 
ne ga me vu grobeku, 

'dišla sem med tenje. 

Vse Je meni mrtvo ve, 
i ti kaj me zoveš. 
Nigdar već me z zemljice 
crne ne dozoveš. 


LEPO, milo prosim vas, 
mati moja mila, 
da se na tu prošnju mi 
ne bi oglušila. 

Je li samo zato ja 

ne bom moral vmreti, 

kaj već svojeg sineka 
ne mrete razmeti? 

ZBOGOM, zbogom, dragi japa 
idem ja po svetu, 

b „ 9 d« « l"" se ,r " U ' 

dimo opet k letu. 

Tu je vse tak tozno, toino 
blizu njenog kriza, 
prazen grunt je, vrt i bregi, 
prazna rodna hlža. 

ROŽICA, naj bo ti telo 
sfera do Boga bo zrasla. 
Zvezdica, naj bo ii duša 
bj nigdar ne bo mi vgasla .. 

VSAKU večer tvoje roke 
zmocene gledim pred sobom 
i postane meni teško, 
teško v srcu mi za tobom. 

2mehka, crna zemlja skrivio 
tvoje teio, mati moja, 
ali tvoje srce z na mi 
biodi dale brez pokoja. 




LAĐA 

mistična kantata u četiri dieia 
iz prastarih vremena Međimurja 










POČETNA MOLIVA LAĐI 


Zemlja je tak trda, Lađa si nam ti, 
sume su tak crne, človek se boji. 
Jezero je src i jezero je rok, 
čuj, o čuj nas ti i dobri Svetlobog. 
Protuletje daj nam, listje daj i sad, 
zvezdice i rosu, sunčece i hlad. 


PROTULETJE 

SOLO: 

Prazne so nam roke, 
prazen nam je vrt, 
tožni su potoki, 
i šumeče vode. 

Zimu ti pretiraj, 
žalosti i smrt, 
međimurska zemlja 
naj vesela bode. 

Bombrek se napinja, 
cvetje si želi, 
narodu pomori, 
bodi dobra ti. 

ZBOR: 

Pomori nam, Lađa, pomori, 
v našem ti srdcu tronuš stoji, 

I Svarog je velik, i Danica svetla 
ali toj zemlji kraljica si ti. 




Naj se rascvete pšenica vu polju 
i grozdje i Šafran i spuni se klas. 
Prosiju deca međimurske zemlje 
da dobra, bogata posluhneš ti nas! 

LAĐA: 

Dečica moja zemlje ljubljene 
z oblakov i sunca ja vas gledim 
Otpri se bombrek, rascveti se cvetje! 
Daruvati zemlju vsim blagom želim. 


L E T O 

MUŽKI ZBOR: 

Žito je kak zlato, 
polje je bogato, 

Lađo, Lađo, oj! 

Zrela je kupina, 
trda je lupina, 

Lađo, Lađo, oj! 

Sunce je zapeklo, 
v zemlju se zaseklo 
Lađo, Lađo, oj! 

ZBOR: 

Dršče trava, dršče srdce, polje lepo je, 
toče, strele, ti nas čuvaj, hudog vremena. 
Vse kaj tu je, ti si dala, naj nam zeti to. 


LAĐA: 


Velike su tvoje brige vu te dneve, o težak, 
Rodovitno i bogato poljiče je tvoje tak. 

Kaj sem dala, ne bum zela tebi z roke već. 
Jesen tu je, list na vetru šošja ti šumeć. 


JESEN 


SOLO: 

Jesen, jesen, oj bogata, 
rekla mi je moja Kata, 
da bo došla v bratvu k nam. 

•/ goricami bom zahušnul, 
grlićicu svoju kušnul 
i za ženu zel ju mam. 

Jesen, jesen, oj bogata, 
mene rada ima Kata, 
oj katani, čujte me. 

Vince teče puno žara, 
idu kola več s hatara, 
svate mi pozovite. 

ZBOR: 

Tvoje su roke bogate i sipljeju dare 
vu srdca, v komore, v globoke košare. 
Hvala ti, Lađa, oj jezero pot! 

Hiže su pune i parme i kleti, 






živeža dala nam si do k leti, 
zvrhom su police, pun safei je kot. 

LAĐA: 

$e sam dala, kaj sem mela, prazne su mi roke. 
Listje se je posušilo, zaprite obloke. 

V sreći vašoj, deca moja, trdo ve bom spala. 

Kaj sem mela, vse sam dragom Međimurju dala. 
Ali pak da zima projde, bom se ja zbudila 
1 dobrava se bo mrtva pak zazelenila. 

ZIMA 

SOLO: 

Ledenbog je Muru vodu 
v težke vkova! lance, 
veter nam je ve zameta! 
pola vsa i klanjce. 

Svantovid se skril i Zora, 
tožen ćeli svet je. 

Gde si, Lađa, gde si sunce, 
gde si protuletje? 

ZBOR: 

Zemlja je tak trda, Lađa si nam ti, 
šume su tak crne, človek se boji. 

Jezero je src, i jezero je rok, 
čuj o čuj nas ti i dobri Svetlobog. 

Daj pokaži, Lađa, sveti obraz svoj , 
tožno tebe zove verni narod tvoj. 


MANJE POZNATE RIEČ1 


Šfokavac ne će nailaziti na znatnije potežkoće kod čitanja 
ove knjige pjesama, pisanih u međimurskom narječju — osim kod 
izraza, koji su posuđeni iz mađarskog ili njemačkog jezika. Pred- 
postavlja se Ipak, da će takav čitalac i bez komentara znati, da 
je n. pr. ajngel — anđeo, ajngelek — anđelak, a pogotvo ne će 
težko razumjeti rieči, u kojima se nalazi kajkavsko »o« mjesto 
štokavskoga »u«: bloditi— bluditi, dobrava — dubrava, golob — 
golub, gost — gust, kof — kut, kod — kuda, koruza — kukuruz, 
roža — ruža, rožica — ružica, sosed — susjed, sozica — suzica, 
tožan — tužan, foča — tuča itd. 


berek — rit 

cvetičje — cvieće 

betežen — bolestan 
bidra — neki kolač 

čardeš — čardaš 

bom, boi bo — ću, ćeš, će 

če — ako 

borno, bote — ćemo, ćete 

črez — kroz 

bombrek — pupoljak 
bombos — šećer 

dečarec — dječak 

bratva — berba 

dešč — dažd, kiša 

brneti — brujati 

dimo — kući 

cintor — groblje 

dišeči — mirisan 
dišeti — mirisati 

cmrek — smreka 

'diše! — otišao 

'dišla — otišla 

hižni — kućni 

dopelati — dovesti 

hud — zao 

dragati — milovati 

huncvut — nevaljanac 

drenek — drienak 

huškanje — podcikivanje 

drevje — drvlje 

huškati — podcikivati 

'dseći — odsjeći 

huta — koliba 

em — pa, ta 

jačka — mala bara 

faida — nabor 

japa — otac 
japica — čiča, djed 

farof — župni dvor 

jen — jedan 

fijolica — ljubica 

jezero — tisuća 

f krasti — ukrasti 

joči — oči 

fleten — brz, okretan 

joko — oko 

ftiček — ptica 
ftičica — ptičica 

kaditi — pušiti 

ftihnuti — utihnuti 

kaiti — jer 

ftopiti — utopiti 

katan — čauš 

furtuf — pregača 

kitje — granje 

gda — kada 

kitjičje — granje 

koljani — čestitari o Božiću 

gdagda — kadkada 

krogli — okrugli 

gmajne — pašnjak 

kučića — struk cvieća 

gombek — pupoljak 

kušlec — poljubac 

gorica — vinograd 

kušuvati — cjelivati 

gorični — vinogradski 

klinčec — karanfil 

gril — cvrčak 

klopotec — klepetaljka 

grunt — zemljište 

hatar — polje 

lačen — gladan 

Lađa, božica plodnosti, ljuba¬ 

hertar — govedar 

vi i proljeća 

lasi — vlasi, kosa 
lehki — lak 

n^a m — odmah, 
matul — leptir 
meja — međa 
menjši — manji 
meti — imati 
mocati — šutjeti 
morti — možda 
mošnjica — kesica 
mujcek — mačkica 
mustač — brk 
mužek — muž 

najbolj — najvećma 

najte — nemojte 

nalukavali se — izvirivati 

nečem — neću 

nej — nije 

ni — nije 

nišči — nitko 

nočka — noćca 

nor — lud 

norc — luđak 

oblok — prozor 
odhajati — odlaziti 
oditi — otići 
okinčiti — okititi 


pajcek — prase 
pajdaš — drug 
pajdasica — drugarica 
parma — sjenik 
pećnica — krušna peć 
pelati — voditi 
pipa — lula 
pisan — šaren 
piščanci — pilići 
plebanuš — župnik 
podlesek — sžsa 
podrti se — srušiti se 
polek — pokraj 
po'jiče — malo polje 
pomori! — pomozi! 
popek — pup, pupoljak 
poveč! — reci! 
povedati — reći 
povrnuti se — vratiti se 
pozabljen — zaboravljen 
prav (meti) — imati pravo 
preči — proći 
pređi — prije 
prek — prieko, skroz 
prepičiti se — probosti se 
protuletje — proljeće 
puca — djevojka 
pucica — djevojčica 

rad — rado 
robača — košulja 

robec — rubac 
ružiti — štropotati 

sern — ovamo 

seri — sieri, sied 

snešica — snasica 

spevati — popievati 

spitavati — zapitkivati 

spominati se — razgovarati 

spominek — razgovor 

spuknuti — izvaditi 

srčece — srdašce 

srček — srdašce 

sreće n — sretan 

starjapa — djed 

stezica — stazi ca 

strela — grom 

suncece — sunasce 

ščekivati — izčekivati 
ščuriček — zrikavac 
šeptati — šaptati 
škaf — kabao 
šlinge — čipke 
šošjati — šuštati 
špotati — koriti, psovati 
Štacun — dućan 
šterče — sirotče 
šteri, štera — koji, koja 
Šteti — čitati 
šteti — htjeti 


štimati se — dičiti se 
štrunja — žica 

temni — tamni 

tenje — sjene 

tibetni — od fine tkanine 

trnjiče — trnje 

trobentica — jaglac 

tronuš — priestolje 

ve — sada 
več — više 
večpot — više puta 
vedra — vjedro 
vekši — veći 
venček — vjenčić 
vezda — sada 
vgasiti — ugasiti 
viža — napjev 
vižica — pjesmica 
vloviti — uloviti 
vmoriti se — ubiti se 
vmret? — umrieti 
vnogi — mnogi 
vogel — ugao, kut 
voski — uiak 
vre — već 
vsa — sva 
vse — sve 
vun — van, napolje 
vuni — vani, napolju 

vuz — UZ 

vužgati — užeći, zapaliti 

zaklepati — zatvarati 
zdavanje — vjenčanje 
zdavna — davno 
zdenčec — mali zdenac 
zdignuti — uzdići 
zeti — uzeti 
zginuti — nestati 
zgledati — izgledati 
zgubiti — izgubiti 


zibati se — ljuljati se 
ziti — izići 
ziti se — sastati se 
zlati — zlatan 
zlukavati se — virkati 
zmirom — neprestano 
zmočen — izmučen 
zvleči — izvući 
zvračiti — izliečiti 

žmehki — gorak, trpak, težak 

VINKO KOS 


Rodio se 10. srpnja 1914. godine u Gornjomeđimurskom selu 
Vučetincu, obćina Sveti Juraj na Bregu od seljaka posjednika 
Petra Kos i Ane rođene Bistrović kao najstarije diete od devetero 
djece. Nakon burne i siromašne mladosti smirio se konačno u 
Zagrebu, gdje je posjećivao sveučilišne nauke i posvetio se od¬ 
goju mladeži. Osnovao je u Zagrebu prvi Dječji grad. 

Dosada je izdao sliedeća djela: 

Vodopad, prvo izdanje 1939., drugo izdanje 1942. 

Kipar, 1941. 

Božične zvjezdice, priča 1941. 

Zlatna jabuka, 1942. 

Dušenka, priča 1943. 

Šišmiš, 1943. 

Za priču Dušenka bio je 1943. godine nagrađen državnom 
nagradom, a neke su mu pjesme prevedene na njemački, talijan¬ 
ski, rumunjski i španjolski jezik. 

